Tittelen ramsar opp dei konkrete tiltaka dersom det er mogleg. Dersom det er for mange tiltak til at alle kan nemnast, skriv «Vedtak om hjelpetiltak».

# Vedtak om <foreldrerettleiing, samarbeidsmøte og besøksheim>

Barnevernet har undersøkt omsorgssituasjonen og behova til <fornamnet til barnet> og konkluderer med å tilby tiltak for å hjelpe <namnet til barnet> og familien. I dette vedtaket beskriv vi <tiltaket/tiltaka>, situasjonen til <fornamnet til barnet> og kva vi har lagt vekt på.

<Forelder 1>, <forelder 2> og <namnet til ungdommen> er <part/partar> i denne saka. <De får kvart dykkar eksemplar av dette vedtaket.>

## Vedtak

Barnevernet vedtek å tilby dykk <dette hjelpetiltaket / desse hjelpetiltaka>:

Døme:

● **Foreldrerettleiing:** De får rettleiing av ein rettleiar i barnevernet ein gong i veka. Formålet er at de skal bli tryggare på korleis de kan møte Eva i utfordrande situasjonar.

● **Besøksheim:** Eva skal vere i besøksheim éi helg i månaden. Formålet er at Eva får kontakt med fleire trygge vaksne, og at familien får meir overskot.

● **Samarbeidsmøte på skulen**: Barnevernet, skulen og de foreldre skal møtast jamleg for å vurdere situasjonen og korleis heim og skule best kan leggje til rette for at Eva skal ha det bra.

Vedtaket er gjort etter barnevernslova § 3-1. Der står det at barnevernet skal tilby hjelpetiltak som eignar seg til å møte dei behova barnet og familien har, og til å bidra til positiv endring.

Vedtaket gjeld for perioden <10. oktober 2023 til 10. april 2024>. Det står meir om <tiltaket/tiltaka> i planen for <fornamnet til barnet>, som vi skal evaluere jamleg saman med dykk.

## Kva opplysningar har komme fram i undersøkinga?

Dette er opplysningar som har komme fram i undersøkinga, og som har noko å seie for vedtaket:

### Historikk

Her skal du skrive eit kort avsnitt som gir eit visst inntrykk av bakgrunnen til barnet/ungdommen: kort om bekymringsmeldinga, familie, buforhold, eventuelle flyttingar og tidlegare kontakt med barnevernet.

### Situasjonen til <fornamnet til barnet>

Kva opplysningar har komme fram i undersøkinga som er relevante for bekymringsmeldinga, til dømes frå skule, lege og partane sjølve? Beskriv fakta om situasjonen for barnet og familien med tydelege kjelder, til dømes samspel, busituasjon og rus hos foreldre. Ta berre med «aktive fakta», altså fakta som er relevante for bekymringsmeldinga og vurderinga, og som kan leggjast på vektskåla – både fakta som støttar opp om konklusjonen, og fakta som ikkje gjer det. Unngå vurderingar. Bruk eit språk som foreldre kan forstå.

### Meiningane til <fornamnet til barnet>

Kva meiner barnet/ungdommen om sin eigen og familien sin situasjon og om bekymringsmeldinga? Kva ønske om og behov for hjelp gir hen uttrykk for? Kva meiner barnet/ungdommen om aktuelle tiltak?Få òg fram korleis barnet har gitt uttrykk for meiningane sine, til dømes gjennom barnesamtale. Kven var til stades?

### <Meiningane til foreldra/far/mor>

Kva meiner foreldra om situasjonen for barnet og familien og om bekymringsmeldinga? Kva ønske om og behov for hjelp gir dei uttrykk for? Kva meiner foreldra om aktuelle tiltak?

## Vurderinga til barnevernet

Barnevernet skal vurdere om omsorgssituasjonen til <fornamnet til barnet> gjer at <han/ho/hen> har behov for hjelp frå barnevernet. Vi skal òg vurdere kva hjelpetiltak som eignar seg til å møte dei behova barnet og familien har, og til å bidra til positiv endring. Kva som er til beste for barnet, er alltid det viktigaste omsynet. Desse krava står i barnevernslova § 3-1 og 1-3.

### Vurdering av omsorgssituasjonen til <fornamnet til barnet>

Her kjem vurderinga til barnevernet basert på faktagrunnlaget og barnevernsfagleg kompetanse. Korleis vurderer vi behova og situasjonen til barnet etter det som har komme fram i undersøkinga? Kva fortel informasjonen oss om omsorgssituasjonen til barnet – har vi fått stadfesta eller avkrefta bekymring? Har det oppstått ny bekymring undervegs? Kva legg vi vekt på, og kvifor? Vi kan få motstridande informasjon frå ulike kjelder. Kva veg tyngst, og kvifor? Tilseier omsorgssituasjonen/åtferda til barnet at barnet har behov for hjelp frå barnevernet? Kvifor er det behov, og kvifor skal vi tilby hjelpetiltak? Få med kva barnet og foreldra meiner, og korleis vi har vektlagt meiningane deira. Få fram kva moment vi har lagt mest vekt på, og kvifor hjelpetiltak er til beste for barnet.

### Vurdering av aktuelle hjelpetiltak

Kva har vurderinga vår av omsorgssituasjonen å seie for vegen vidare – kvifor skal vi setje inn hjelpetiltak? Kva hjelpetiltak har vi vurdert, og kvifor meiner vi at dei tiltaka vi tilbyr, er best eigna til å møte dei behova barnet og familien har, og til å bidra til positiv endring? Kvifor er akkurat desse tiltaka best for dette barnet? Om relevant: Korleis tek tiltaka omsyn til nettverket til barnet og familien og den etniske, kulturelle, språklege og religiøse bakgrunnen deira?

Korleis vurderer vi meiningane til barnet ut frå modnad, alder og situasjon, og korleis vektar vi meiningane til barnet opp mot faglege omsyn? Kor mykje kan vi vektleggje av det barnet ønskjer seg?

## Er du usamd i avgjerda, kan du klage innan 3 veker

Du som er part i saka, har rett til å klage på avgjerda innan tre veker frå du fekk vedtaket. Barnevernet kan hjelpe deg med å skrive klaga og få innsyn i dokumenta i saka dersom det er aktuelt.

### Slik klagar du på eit vedtak

I klaga oppgir du

* kva vedtak du klagar på
* kva du er usamd i
* kvifor du er usamd
* kva endringar du ønskjer

Du finn klageskjema på nettsidene til kommunen: <lenkje> / Du klagar i innsynsløysinga for barnevernssaker: <lenkje>   
   
Du kan òg sende klaga til

<Namn> kommune

Barnevernstenesta

Postboks <XXXX>

<Postnummer> <stad>

Klagar du, vil kommunen sjå på saka på nytt. Dersom kommunen ikkje finn grunnlag for å endre avgjerda, sender vi klaga til <Statsforvaltaren i XXXX>, som tek den endelege avgjerda.

## Regelverket som er relevant for saka

* barnevernslova:
  + § 3-1: grunnlaget (heimelen) for vedtaket
  + §1-3: det beste for barnet
  + § 1-4: barnet sin rett til å medverke
  + § 12-9 første ledd: retten til å klage
* forvaltningslova §§ 18 og 19: retten til å sjå dokumenta i saka

## Har du spørsmål?

Har du spørsmål om vedtaket, kan du kontakte <namn på saksbehandlar> på telefonnummer <XX XX XX XX> måndag til fredag mellom klokka <X> og <X>. Vi svarer gjerne på spørsmål om vedtaket, klagemoglegheiter eller anna du lurer på.